
Közreműködő Szervezet és Kedvezményezett (továbbiakban együtt: Szerződő Felek) között az alulírott helyen és napon az alábbi feltételekkel:  

1. Előzmények
A Támogató Környezet és Energia Operatív Program (továbbiakban: KEOP) keretén belül „Szennyvízelvezetés és tisztítás kétfordulós pályázati konstrukcióban megvalósítandó projektek támogatására” tárgyú felhívást tett közzé, melyre Kedvezményezett KEOP-1.2.0/1F-2008-0253 azonosító számon regisztrált, 2008.12.02. napon befogadott projekt javaslatot nyújtott be a jelen Támogatási Szerződés mellékletét képező felhívás és útmutató szerint (melyek akkor is a jelen Támogatási Szerződés elválaszthatatlan részét képezik, és a Szerződő Felekre kötelező érvényűek, ha azok fizikai értelemben a jelen Támogatási Szerződéshez nem kerülnek csatolásra),
melyet Támogató 2009. július 29. kelt támogató levél szerint támogatásban részesített.  A Támogató döntése alapján Kedvezményezett vissza nem térítendő támogatásban részesül. 
A jelen Szerződés mellékletét képezi, és a Szerződő Felekre kötelező érvényű minden olyan dokumentum, valamint ezek módosításai, amelyet a Kedvezményezett a projekt javaslat mellékleteként benyújtott, amelyek fizikai értelemben nem kerülnek csatolásra a jelen Támogatási Szerződéshez.
2. A szerződés tárgya
2.1. Az Előzményekben meghatározottak szerint Szerződő Felek az alábbi Támogatási Szerződést (a továbbiakban Szerződés) kötik:

A Szerződés tárgya a Budapest komplex integrált szennyvízelvezetése című, EU-támogatással megvalósítani tervezett Projekt elszámolható előkészítési költségeinek a Kohéziós Alapból és hazai központi költségvetési előirányzatból vissza nem térítendő támogatás formájában történő részleges finanszírozása. 
Szerződő Felek kijelentik, hogy a jelen Szerződés megkötését megelőzően a Projekt-előkészítés tartalmát (a továbbiakban Előkészítő Munkák) és ahhoz kapcsolódó finanszírozási forrásokat és határidőket meghatározó, a jelen Szerződés 1. sz. mellékletét képező projektfejlesztési útvonaltervet (a továbbiakban Útvonalterv) fogadtak el, amelyet magukra nézve kötelezőnek ismernek el, és a Projekt előkészítést az abban foglaltaknak megfelelően az esélyegyenlőségi és a fenntartható fejlődés érdekében vállalt célok teljesítése mellett látják el. Az Előkészítő Munkák részét képező részletes megvalósíthatósági tanulmány teljesítettnek való elfogadásához a Közreműködő Szervezet Kedvezményezett felé történő értesítése szükséges arról, hogy a részletes megvalósíthatósági tanulmány alapján a projekt további fejlesztésre alkalmas. A Kedvezményezett a megvalósíthatósági tanulmány elkészítésére kötött szerződésben köteles ezt a tényt a vállalkozó tudomására hozni.
2.2. Kedvezményezett kötelezi magát arra a jelen Szerződés aláírásával, hogy az Előkészítő Munkákat a vonatkozó jogszabályoknak megfelelően, kellő alapossággal, hatékonysággal és gondossággal megvalósítja, illetve a 16/2006. (XII. 28.) MEHVM-PM együttes rendeletben rögzített feltételek fennállása esetén az ott előírt módon a közbeszerzési eljárások lebonyolításába a Közreműködő Szervezetet, az Európai Uniós Közbeszerzési Koordinációs és Szabályossági Egységet (a továbbiakban EKKE), és a Támogatót bevonja.
2.3. A Kedvezményezett a Támogatást kizárólag a jelen Szerződés szerinti célra és feltételekkel használhatja fel. A Kedvezményezett a jelen Szerződés aláírásával és a Támogatás igénybevételével megerősíti a Projekt megvalósítására, valamint az Európai Bizottság részére benyújtandó támogatási kérelem benyújtására vonatkozó elkötelezettségét.
2.4. A Kedvezményezett haladéktalanul köteles jelenteni a Közreműködő Szervezetnek, ha az Előkészítő Munkák megvalósítása részben vagy egészben meghiúsul, tartós akadályba ütközik, vagy az Útvonaltervben foglalt ütemezéshez képest késedelmet szenved, illetve ennek bekövetkezése fenyeget. 

2.5 A Kedvezményezett köteles biztosítani, hogy az Előkészítési Munkákkal összefüggésben keletkező tervek, tanulmányok, stb. tekintetében jogosulttá váljon az érintett szerzői és iparjogvédelmi jogoknak a Projekt érdekében, illetve a jelen Szerződés teljesítésének keretén belül történő korlátlan felhasználására.
2.6. A jelen Szerződés elválaszthatatlan részét képezi az „Általános Szerződési Feltételek a II. Nemzeti Fejlesztési Terv Környezet és Energia Operatív Programja keretében projekt előkészítésre támogatásban részesített kedvezményezettekkel kötendő támogatási szerződésekhez” (a továbbiakban ÁSZF) amelyet a Közreműködő Szervezet a jelen Szerződéssel egyidejűleg egy példányban bocsát a Kedvezményezett rendelkezésére.
3. Az Előkészítő Munkák időbeli ütemezése
3.1. Az Előkészítő Munkák tervezett kezdő időpontja: 2009 év szeptember hó 07 nap.

Amennyiben az Előkészítő Munkák kezdő időpontja a tervezett időponttól eltér, azt a Kedvezményezett köteles haladéktalanul bejelenteni. A kezdő időpont azonban nem lehet későbbi, mint a tervezett időponttól számított három hónap.
3.2 Költségek elszámolhatóságának kezdete

Az Előkészítő Munkák költségeinek elszámolhatóságának kezdő időpontja: 2006 év december hó 20.

Az Előkészítő Munkák keretében az ezt követően felmerült kiadásokat lehet elszámolni.

3.3. A Projekt elvégzésére vonatkozó pályázat benyújtásának tervezett időpontja: 2010 év február hó.
A Projekt tervezett kezdete: 2010 év február hó, tervezett zárása: 2012 év december hó. 

3.4 Az Előkészítési Munkák befejezése
Az Előkészítési Munkák befejezésének határideje: 2011 év március hó.

Az Előkészítés akkor tekinthető befejezettnek, ha a Közreműködő Szervezet az utolsó kifizetési kérelem alapján a támogatást átutalta és a Kedvezményezett zárójelentését elfogadta.

Az utolsó kifizetési kérelem Közreműködő Szervezet felé történő benyújtásának határideje közvetlen szállítónak teljesítendő kifizetési módnál az Előkészítési Munkák befejezésének határidejét megelőző 60. nap, a Kedvezményezett részére utólag történő kifizetési módozatoknál az Előkészítési Munkák befejezésének határidejét megelőző 90. nap.  A zárójelentést Közreműködő Szervezet felé mindkét esetben az utolsó kifizetési kérelemmel együtt kell benyújtani.
4. A Támogatás forrása, összege és kifizetése (nettó támogatás esetén)
A Kedvezményezett a pályázati adatlapban az alábbi nyilatkozatot tette:

„Pályázó alanya az ÁFÁ-nak, van levonási joga”, mely alapján a támogatás nettó módon kerül kifizetésre.

4.1  A megvalósítandó Projekt tervezett nettó összköltsége 41.248.761.000 Ft, azaz  negyvenegymilliárd-kétszáznegyvennyolcmillió-hétszázhatvanegyezer forint. 
4.2 Az Előkészítő Munkák nettó összköltsége és elszámolható nettó összköltsége
Az Előkészítő Munkák nettó összköltsége 149.210.000 Ft, azaz száznegyvenkilencmillió-kettőszáztízezer forint.

Az Előkészítő Munkák elszámolható nettó összköltsége 149.210.000 Ft, azaz száznegyvenkilencmillió-kettőszáztízezer forint.

Ha az Előkészítő Munkák összköltsége (kiadása) a tervezetthez képest csökken, a támogatási összeget is arányosan csökkenteni kell. Az Előkészítő Munkák megvalósítását célzó, utolsó közbeszerzési eljárás befejezését követően - vagy amennyiben az egyes beszerzésekre jutó támogatást a projekt adatlapban meghatározták - bármely közbeszerzési eljárás lefolytatását követően a Közreműködő Szervezet kezdeményezheti a megítélt támogatás csökkentését a szállítói szerződéssel le nem fedett támogatás összegével. Nem kerül sor a szállítói szerződéssel le nem fedett támogatás elvonására, ha a Közreműködő Szervezet erre irányuló felszólításában megjelölt határidőben és módon a Kedvezményezett indokolja, hogy a szállítói szerződéssel le nem fedett támogatás felhasználása az Előkészítő Munkák céljainak elérése érdekében szükséges és az indoklást a Közreműködő Szervezet elfogadja.

Amennyiben az Előkészítő Munkák megvalósítása során, az elszámoláskor bemutatott és elfogadott tényleges költségek meghaladják a tervezett költségeket, a Kedvezményezett ebben az esetben is kizárólag a jelen Szerződésben foglalt támogatási összegre jogosult.

4.3   A támogatás összege és mértéke 

A támogatás mértéke az Előkészítő Munkák elszámolható összköltségének 85 %-a, de legfeljebb 126.828.500 Ft, azaz százhuszonhatmillió-nyolcszázhuszonnyolcezer-ötszáz forint. 

A jelen Szerződés szerint a Kedvezményezettet megillető támogatás az ÁFA összegét nem foglalja magában, az Előkészítő Munkákhoz kapcsolódó ÁFA fizetési kötelezettség a Kedvezményezettet terheli.  

4.4       Az Előkészítő Munkákhoz felhasználásra kerülő források

Az Előkészítő Munkákhoz felhasználásra kerülő források részletes bontását a jelen Szerződés 3. sz. melléklete tartalmazza.
4.5 A támogatás kifizetése

Az Előkészítő Munkák tekintetében szállítói kifizetésre az alábbi projektelemek kerültek meghatározásra:

A projekt előkészítés elemei
A projekt menedzsment elemei
A kifizetés igénylésének szabályait az ÁSZF tartalmazza.

5. A Projekt  megvalósításának tervezett indikátorai

A Kedvezményezett az Előkészítő Munkák megvalósítása során a támogatást a 7. számú mellékletekben meghatározott számszerűsíthető eredmények, mutatók, indikátorok elérése érdekében jogosult és egyben köteles felhasználni. Kedvezményezett a számszerűsíthető eredményeket teljesíteni köteles, beleértve az 1. számú mellékletben rögzített esélyegyenlőségi és a fenntartható fejlődés érdekében vállalt céljait is. 

6. Biztosítékadási kötelezettség

Kedvezményezett a jelen Szerződés 5. számú mellékletében meghatározott nyilatkozato(ka)t nyújtja.

7. Záró rendelkezések

7.1 Jelen Szerződés 6 oldalon és 3 db eredeti példányban készült. A jelen Szerződéshez csatolt mellékletek és a jelen Szerződéshez fizikai értelemben nem csatolt, de a jelen Szerződésben vagy az ÁSZF-ben hivatkozott mellékletek a Szerződés elválaszthatatlan részét képezik. 

7.2 A Kedvezményezett a jelen Szerződés aláírásával kijelenti, hogy a jelen Szerződés tartalmát, az ÁSZF-t, és a vonatkozó jogszabályokat ismeri és magára nézve kötelezőnek ismeri el, és tudomásul veszi, hogy a jelen Szerződés, valamint az ÁSZF a vonatkozó jogszabályok módosításával, illetve új jogi szabályozás bevezetésével minden külön intézkedés nélkül módosulnak. 

7.3 Amennyiben a Támogató vagy a Közreműködő Szervezet bármely, a jelen Szerződés alapján keletkező bejelentési, jelentéstételi, tájékoztatási kötelezettség vagy igénylés teljesítéséhez formanyomtatványt bocsát rendelkezésre, szerződésszerű teljesítésnek kizárólag a formanyomtatvány használata minősül. A formanyomtatványok a Támogató és/vagy a Közreműködő Szervezet honlapjáról tölthetők le.

7.4 A Közreműködő Szervezet és a Kedvezményezett a jelen Szerződés időtartamára kapcsolattartót jelölnek ki. 
A kapcsolattartó nevéről, postacíméről, telefon és telefax számáról és elektronikus levélcíméről a jelen Szerződés aláírásával egyidejűleg, változás esetén pedig a változást követően haladéktalanul tájékoztatják egymást.

7.5 Kedvezményezett a jelen Szerződésben rögzített azonosító adataiban, illetve a jelen Szerződés teljesítésével összefüggő adataiban bekövetkezett minden változást 5 napon belül köteles bejelenteni a Közreműködő Szervezet részére. 

A fenti adatokban bekövetkező változások bejelentésének elfogadásával jelen támogatási szerződés minden külön intézkedés nélkül módosul.

A projekt javaslathoz benyújtott bármely dokumentumban, annak adataiban, illetve az abban közölt tényekben bekövetkező valamennyi változást a Kedvezményezett annak bekövetkeztét követően haladéktalanul köteles bejelenteni, és a bejelentéshez köteles a módosított dokumentumot csatolni. A bejelentési kötelezettség fentiek szerinti teljesítésének elmulasztása szerződésszegésnek minősül.

7.6 Kedvezményezett és a Közreműködő Szervezet hivatalos kommunikációja szerződéstől való elállás esetében személyes dokumentum átadás/átvétellel vagy tértivevényes levelekkel valósulhat meg.
7.7 A jelen Szerződés hatályba lépésének napja megegyezik a szerződést kötő felek közül az utolsóként aláíró  aláírásának napjával. 

7.8 Kedvezményezett kijelenti, hogy – a személyes adatok védelméről és a közérdekű adatok nyilvánosságáról szóló 1992. évi LXIII. törvény előírásainak megfelelően – a projekt javaslatban feltüntetett projektfelelős, illetve az Előkészítő Munkák megvalósításában résztvevő személyek személyes adataiknak a Támogató és a Közreműködő Szervezet által történő kezeléséhez (ideértve ezen adatok felvételét, tárolását, nyilvánosságra hozatalát is) kifejezetten hozzájárultak. Ennek alapján Kedvezményezett szavatol azért, hogy ezen személyes adatok fentieknek megfelelő kezelése az érintettek hozzájárulásával történik.

7.9 Jelen Szerződésben nem szabályozott kérdésekben a vonatkozó magyar jogszabályok rendelkezései az irányadók.

7.10 Kedvezményezett jelen Szerződés aláírásával visszavonhatatlanul kijelenti, hogy a pályázatához becsatolt valamennyi nyilatkozata a jelen Szerződés hatálya alatt változatlan formában hatályban marad és az abban foglaltak a jelen Szerződés hatálya alatt rá nézve kötelező érvényűek. Kedvezményezett jelen nyilatkozatára tekintettel kijelenti, hogy a projekt javaslat és annak mellékletét képező valamennyi nyilatkozat, dokumentum egyben a jelen Szerződés mellékletét is képezi, függetlenül attól, hogy azok a jelen Szerződéshez ténylegesen csatolásra kerültek-e.

7.11 A Kedvezményezett részéről a Fővárosi Közgyűlés jóváhagyta a Szerződést, és az aláíró személyek a testületi felhatalmazás alapján, a Kedvezményezett képviseletében, a vonatkozó belső tisztségviselői intézkedések szerinti jogkörben eljárva írják alá a Szerződést.

7.12 Jelen Szerződéshez kapcsolódó jogvita esetén a – pertárgy szerint - hatáskörrel rendelkező illetékes állami bíróság jár el.  

Szerződő Felek a jelen Szerződést átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

	…………………

Kedvezményezett

Dr. Demszky Gábor          
Főpolgármester

Budapest Főváros Önkormányzata

P.H. 

Kelt Budapest, 2009 év ………… hónap … napján.
	……….…………

Huba Bence

Igazgató

Környezetvédelmi és Vízügyi Minisztérium Fejlesztési Igazgatóság

P.H. 

Kelt Budapest, 2009 év ………… hónap … napján.

